33-сабақ

Дәрігердің кеңесі

Бүгін біз жұмысқа тұру туралы айтамыз, үйренеміз.

**1-тапсырма. Жаңа сөздермен танысайық.**

|  |  |
| --- | --- |
|  |  |
| ауру.jpg | ауру/ ауырып қалу |
| кызу котерылу.jpg | қызу көтерілу |
| жотелу.jpg | жөтелу |
| жедел жәрдем.jpg | жедел жәрдем |
| суык тию.jpg | суық тию |
|  | Сауығып кетіңіз! |
|  | Жазылып кетіңіз! |

**2-тапсырма. Сөйлемдерді мұқият тыңдаңыз және қайталаңыз.**

Бүгін Шынар сабаққа келмеді. Өйткені ол ауырып қалды.

Науқас адам дәрігерге бару керек.

Шынардың қызуы көтеріліп, ауырып жатыр. Оған суық тиген.

Егер жөтелсеңіз, балмен шай ішіңіз.

Адамның қызуы қатты көтерілсе, жедел жәрдем шақыру керек.

Науқас адамға«Сауығып кетіңіз! Жазылып кетіңіз!» деп айту керек.

**3-тапсырма. Сәйкестендірейік.**

|  |  |
| --- | --- |
|  |  |
| кызу котерылу.jpg | Мен бүгін ауырып қалдым |
| жотелу.jpg | Сізге жедел жәрдем шақырайын |
| ауру.jpg | Науқасқа дәрігер кеңес береді |
| суык тию.jpg | Маған суық тиді |
| жедел жәрдем.jpg | Қызуым көтеріліп тұр |
| наукас даригер.jpg | Жөтеліңіз бар ма? |

**Грамматика**

*Нақ осы шақтың күрделі түрін өтеміз. Нақ осы шақ әрекеттің дәл қазір орындалуын білдіреді. Мысалы, қазір мен отырмын, мен далада жүрмін, аялдамада тұрмын, диванда жатырмын. Күрделі түрі арнайы қосымшалар арқылы жасалады, назар аударайық.*

|  |  |  |  |
| --- | --- | --- | --- |
| Сөз табы | Қосымшалар | Сұрақ | Мысал |
| Етістік (мен) | **-ып + отыр, тұр, жүр, жатыр** | Мен не істеп отырмын? | Мен хат жазып отырмын |
| Етістік (сен) | **-іп + отыр, тұр, жүр, жатыр** | Сен не істеп жүрсің? | Сен автобус күтіп тұрсың |
| Етістік (ол) | **-п + отыр, тұр, жүр, жатыр** | Ол не істеп тұр? | Ол дүкен аралап жүр |

нақ осы шақта біз отыр, тұр, жүр, жатыр деген етістіктерді қолданамыз)



Мен отырмын – Мен жазып отырмын – Мен диктант жазып отырмын

Сен тұрсың – Сен күтіп тұрсың – Сен автобус күтіп тұрсың ба?

Сіз жүрсіз – Сіз серуендеп жүрсіз – Сіз паркте серуендеп жүрсіз бе?

Ол жатыр – Ол ұйықтап жатыр – Ол диванда ұйықтап жатыр ма?

**4-тапсырма. Сөйлемдер құрайық.**

|  |  |  |
| --- | --- | --- |
|  | Сөздер |  |
| китап окуу.jpg | Мен кітап оқып ... . | Мен кітап оқып отырмын |
| диалог подружки.jpg | Сен құрбыңменсөйлесіп ... . | Сен құрбыңмен сөйлесіп отырсың |
| телевизор карау.jpg | Сіз теледидар қарап ... . | Сіз теледидар қарап жатырсыз |
| турция.jpg | Ол Түркияда саяхаттап ... . | Ол Түркияда саяхаттап жүр |
| музыка тындау.jpg | Біз музыка тыңдап ... . | Біз музыка тыңдап отырмыз |
| бурабай.jpg | Олар Бурабайда демалып ... . | Олар Бурабайда демалып жатыр |

**5-тапсырма. Диалогті мұқият тыңдаңыз.**

А)

* Шынар, сәлем! Қалың қалай?
* Алло, сәлем, онша емес.
* Не болды?
* Суық тиген, қызуым көтеріліп жатыр.
* Өкіншті, қалай суық тиген?
* Кеше балмұздақ жедім, содан тамағым ауырып жатыр.
* Саған емханаға бару керек.
* Иә, бірақ бара алмай жатырмын.
* Мен саған жедел жәрдем шақыртайын.
* Иә, шақыртшы.
* Жазылып кет!

Ә)

- Алло, сәлеметсіз бе! Менің құрбым ауырып қалды, бізге жедел жәрдем керек!

- Сәлеметсіз бе! Құрбыңыздың аты-жөні кім? Неше жаста?

- Шынар Мақсатқызы, жасы 20-да.

- Қызуы бар ма?

- Иә, қызуы көтеріліп тұр, жөтел бар.

- Жақсы, мекенжайын айтыңызшы.

- Достық көшесі, 17 үй, 28 пәтер.

- Жақсы, жедел жәрдемді күтіңіз!

**6-тапсырма. Берілген сұрақтарға жауап беріңіз.**

|  |
| --- |
| Науқастың аты-жөні кім? |
| Науқас неше жаста? |
| Қай жері ауырып тұр? |
| Қызуы бар ма? |
| Жөтел бар ма? |
| Не себепті ауырып қалған? |
| Жедел жәрдем келе ме? |

**7-тапсырма. Мұқият тыңдаңыз.**

* Қайырлы күн! Кіруге бола ма?
* Сәлеметсіз бе, иә, әрине, кіріңіз! Қай жеріңіз ауырып тұр?
* Менің тамағым, басым ауырып тұр...
* Неше күн болды?
* 2 күн болды.
* Қызуыңыз бар ма? Қане, көрейік... Иә, қызуыңыз көтеріліп тұр екен.
* Кеше де қызуым болды.
* Жөтел бар ма?
* Иә, бар.
* Ммм, сізге суық тиген... Мен сізге дәрі жазып беремін, 1-қабатта дәріхана бар. Сол жерден алуыңызға болады.
* Жақсы...
* Сізге жылы бал қосылған шай, жылы су көбірек ішу керек. Мінеки, алыңыз.
* Көп рақмет!
* Сауығып кетіңіз!

**8-тапсырма. Мәтінді мұқият тыңдаңыз.**

Кеше сабаққа құрбым Шынар келген жоқ. Оған не болды екен деп ойладым. Сабақтан кейінқұрбыма телефон соқтым. Қал-жағдайын сұрадым. Сөйтсем Шынар ауырып жатыр екен. Ол пәтерде жалғыз тұрады, ешкім оның ауырып қалғанын білмейді. Шынар балмұздақ жегенді жақсы көреді. Көп балмұздақ жеген шығар. Сол себепті тамағы ауырып, суық тиген. Мен Шынарға жедел жәрдем шақырттым.

Бүгін Шынар дәрігерге барды. Дәрігер оған кеңес берді. Шынарға енді көп балмұздақ жеуге болмайды. Оған жылы су, балмен, лимонмен шай ішу керек. Қазір мен дүкенде тұрмын. Шынарға лимон мен бал сатып алдым. Құрбыма барамын. Тездетіп жазылып кетсін!

**10-тапсырма. Сұрақтарға жауап беріңіз.**

|  |
| --- |
| Жөтелсе, не істеу керек? |
| Қызуы көтерілсе, не істеу керек? |
| Тамағы ауырса, не істеу керек? |
| Адам ауырса, не істеу керек? |
| Науқас адам емханаға бармаса, не істеу керек? |
| Адам ауырса, не айту керек? |